Flavell Te Ururoa: Regulatory Standards Bill — First Reading 
Flavell Te Ururoa: Regulatory Standards Bill — First Reading 
[Volume:673;Page:19762] 
TE URUROA FLAVELL (Maori Party—Waiariki) 
: 
 Kia ora tatau e te Whare tatau kua hoki mai i uta i tai ki roto i nga pakitara o te Whare me te mohio ano hoki koinei te Wiki o te Reo Maori. Me whakanui i te ahuatanga o te reo Maori kaua mo te wiki engari he pai tonu kia aro atu ki tera o nga whakaaro i tenei wa. Heoi ano me korero Maori i te roanga o te tau kia taea ai te ki kua tangata whenua tonu te reo Maori ki Aotearoa nei. 
Ko taku noa ake ko te ki atu kei te korero tatau mo te Regulatory Standards Bill. Me penei rawa te korero kare te Pati Maori i te whakaae ake ki tenei o nga pire. Me ki atu ko te tino tikanga o tenei pire he whakatikatika he whakapai ake ko te tiketiketanga o nga whakaritenga i Aotearoa nei. He whakapapa tona he whakapapa mai ai ki tetahi o nga pire motuhake nei. Ko te ingoa o tera pire i nga tau kua hipa ko te Regulatory Responsibility Bill. I tae mai tera pire ki tenei Whare Paremata i te tau 2008 engari kare i pahi kare i eke. 
I tona hohonutanga kei te ahua whakaae atu matau ki te whainga o tenei o nga pire kia marama te ture kia tika te ture kia pono te ture. Kia taea ai e wai ranei te whai atu i te ture ki tona tiketiketanga tuatahi. Tera korero tera. 
Tuarua kia kore e pa kinotia te tangata e te ahuatanga o te ture i tona oranga i te rangatiratanga o tena o tena. Ka toru e orite ana te tangata ahakoa ko wai ki raro i te korowai o te ture. Me pera rawa te noho o te motu i raro i te korowai tatau katoa. 
Na he mama noa iho tera te korero engari tona whakatinanatanga kei reira tonu te uauatanga. Penei i te mema te kaiarahi o te Ropu ACT nei ara te Takuta Brash nei i roto i te Whare i te ahiahi nei. Koina tana e whai nei engari koinei taku e ki nei. Ko te korero mo tera korero ara ano tera engari ko tona whakatinanatanga e hoa ma kei reira tonu te uauatanga. 
No reira e toru pea etahi mea hei whakatakoto ki mua i te aroaro o te Whare Paremata i tenei wa. Me huri atu ki era o nga kaupapa i tenei wa. Tuatahi ka pataia te patai kai hea te Tiriti o Waitangi ki roto i nga whiriwhiringa o tenei o nga ture? Kei te whai mai tenei o nga pire me ki i nga tapuwae o te purongo o te Taraipiunara o Waitangi me tana purongo mo Wai 262 i puta i nga ra tata kua hipa ake nei. Ki taku mohio i roto i tera o nga purongo e mea ana kei reira tonu te tirohanga kia noho hoa haere me ki ko te Karauna raua ko te Ao Maori i roto i nga whiriwhiringa a nga tau kei mua i te aroaro. Ana kei reira tonu me ki te huarahi hei mea para ma te Karauna raua ko te Maori a nga tau kai mua i te aroaro. Ko te mate ke i roto i tenei pire kotahi anake te wahanga e korerohia ana ko tera e pa ana ki te Karauna. Kare he korero mo te ahuatanga ki te Ao Maori ara penei i taku e ki nei mo te ahuatanga o te Tiriti o Waitangi. No reira tera tera take nama tahi me ki. 
Tuarua kei roto i te hohonutanga o te pire kei reira tonu e noho taupatupatu nei. Na hei tauira ake mena ka ata titiro ki te hohonutanga o tenei pire ara mo tenei mea mo te tango rawa nei me ki ko te taking of property. Na kei roto i te pire nei kei reira tonu e mea ana a e kore e taea e wai ranei te tango te pupuri mai i nga rawa a te tangata ki te kore taua tangata e whakaae atu ka mutu ki te kore he utunga e whai nei ki taua tangata. Na reira he pai tonu tera whakaaro mena ka tangohia mai ai o rawa a tuatahi me whakaae atu tuarua mena ka pera me whai utu ano koe mo tera momo mahi. Mena ka whai tonu tatau i tera huarahi a mena ka ki tatau mena ka whakaae tatau kia orite tatau i raro i te korowai o te ture nei au e patai nei i te patai - pehea nga ahuatanga o nga kereme tiriti nga whakataunga Tiriti o Waitangi e korerohia nei e wanangahia ana? Mena ka whai tatau i tera momo ahuatanga e kua whai rawa te Ao Maori na runga i nga mahi tinihanga a te Karauna i nga tau kua hipa. No reira he take nui tera hei mea korero hei mea wananga. Ae mena kei raro tatau i te korowai o te ture kia orite te ahuatanga ahakoa ko wai a-iwi Maori nei a-tangata i tona kotahi nei. 
Na ko te take tuatoru me ki ko te ahuatanga o tenei mea o te ata wananga i te tika o te ture. Na me ki ki te wahanga e ki ana good law-making tera wahanga. Kei roto i tera wahanga e mea ana kia ata wanangatia kia watea te ture nga ture katoa kia ata wanangahia kia kitea mai ai ko wai te hunga ka whiwhi hua mai i tera ture me te hunga ka rongo nei i te ngau o tera ture ara ko te hunga kore whiwhi i etahi painga na tera ture. Me penei rawa te korero me whai wahi te tangata whenua ki te ata titiro ki te hohonutanga o tenei o nga wahanga ara kia taea e te tangata whenua te wananga i te tikanga o tena o nga wahi. I te mea tera pea kei roto i nga ture ka kitea mai ai i nga huringa whakamuri mei kore pea e kite i etahi painga o roto i nga ture i nga tau kua hipa ahakoa kei reira tonu nga he rawa o te ture. No reira kei reira tonu tera ahuatanga ara kua hangaia etahi ture i nga tau kua hipa. E hiahia ano tetahi ki te whakatika i era ture ko te mate ke kua kino kua puta mai ano etahi kino o roto i nga ture ka hangaia. No reira tera tera. 
Ka mutu ko te wahi whakamutunga ki a au ko te wahanga e ki ana e ata titiro ana ki tenei mea o te ture kia whakamatauria. Ara kei roto i te ture ka whakamatauria ko te ahuatanga o nga tikanga a te tangata kotahi. Engari karekau he paku korero o roto i te ture mo te ahuatanga o nga tikanga a-kahui tangata. Ka titiro ki te tangata kotahi kaua ki te kahui-a-tangata ara ki te kohikohinga o te iwi tera momo ahuatanga. Me titiro ano ra te Minita ki tenei take. No reira koinei nga take e toru e hei timatanga korero. Tera pea ka rongo nga taringa o te Minita Hide ki enei take. Tera pea ka whakahokia mai ai ki roto i te Whare Paremata a te wa. Mo tenei wa tonu nei kare matau i te whakaae atu ki tona hohonutanga engari ka waiho ake tera take kia tarewa mo te wa. Tera pea na te ahuatanga o te whakahokinga mai o te Minita ka aro pai ki tenei o nga ture. No reira kia ora tatau. 
[ 
Greetings to us the House we who have returned from near and far to be within the walls of the Chamber knowing full well that this is Maori Language Week. Aspects of the Maori language should be celebrated but not just for a week. That thought merits further consideration. Maori should be spoken at greater length during the year so we can say that it has become firmly embedded here in New Zealand. 
We are debating the Regulatory Standards Bill and we of the Maori Party oppose it. The main purpose of the bill is to improve the quality of regulation in New Zealand. It has a genealogy. It came out of a member’s bill called the Regulatory Responsibility Bill. That bill came before this Parliament in 2008 but was not passed and did not make it.  
In essence we agree with the general principles of the bill that the law should be clear apt and honest. But who can pursue the law to its conclusion? That is the first point. I leave that there.  
Secondly aspects of law should not adversely affect an individual in terms of their well-being and autonomy. Thirdly every person regardless of who they are is equal before the law and under its cloak. The nation all of us should exist like that under the cloak and protection of the law. 
Talking about it is the easy part. Implementing it is the hard part. It is a bit like the leader of the ACT Party Dr Brash who is in the House this afternoon. That is what he is after and that is what I am referring to. Talking about it is one thing but putting it into action is where the real difficulty is.  
Therefore there are perhaps three things to put before the House at this point. Let us turn to those matters now. Firstly the question has to be posed about where the Treaty of Waitangi was during the negotiations undertaken for this bill. The bill comes hot on the heels of the Waitangi Tribunal Wai 262 report just released in recent days. According to what I know that report states that the Treaty envisages the Crown-Maori relationship as a partnership in future negotiations. The way ahead for a Crown-Maori relationship in the future is still there. Yet the problem is that in this bill only one side is referred to and that is the Crown. There is nothing about the state of Maoridom. It is like what I have been talking about in terms of the Treaty of Waitangi perspective. So that is issue No. 1 perhaps.  
Secondly there are still debatable issues in the details of the bill. There is an interesting irony for example in the detail of measures in this bill around the taking of property. The bill suggests that property can be taken or authorised to be taken without the consent of the owner if full compensation for the taking or impairment is provided to that person. That idea is a good one if someone’s property is taken but first they must be consulted. If that happens they must be compensated for such an action taken against them. If we continue to go down that road and agree that every person is equal under the cloak of the law then I must ask the question: “What about circumstances relating to Treaty claims and Treaty settlements currently being addressed and debated?”. If the same regulatory standards applied if we followed that kind of reasoning Maoridom would be resourced to the hilt as a consequence of the Crown’s deceitful actions in years past. So that is a huge point to talk about and debate. Yes if we were indeed under the cloak of the law everyone would be equal before the law regardless of who they might be Maori people or others.  
The third issue is the matter of carefully debating the appropriateness of the law—let us say the provisions relating to good law-making. Those provisions suggest that every piece of legislation must contain a careful evaluation about who is likely to benefit and who is likely to suffer a detriment from the legislation and all the potential adverse consequences of the legislation. We urge that local Maori be involved in examining the detail of those provisions carefully to see whether any retrospective steps will be taken to address past issues that clearly fall into the category of bad law-making. That situation still exists in terms of bad laws still being made. One would like to amend those laws but the trouble is that tainted laws have led to other faults appearing in the laws being drafted. So that is that matter.  
Furthermore my conclusion concerns the provisions that look carefully at the aspect of the law to be tested. The bill makes an issue of testing legislation against the concept of individual liberty. Absent from that discussion is any notion of collective rights. The Minister must look at these issues again. These three points are just a starting point for further discussion. Perhaps Minister Hide will pay attention to these issues and in time bring this bill back to the House. For the moment we do not agree with its details and leave it hanging there. Depending on how the Minister brings the bill back we might favour it then. So greetings to us 
.]